
РЕПУБЛИКА БЪЛГАРИЯ
Министър на  културата

З А П О В Е Д
№  ……………………………….. г.

На основание чл. 13д, ал.1 и ал.2, т.2 от Закона за професионалното образование и обучение при спазване на изискванията на чл. 66, ал. 1 и 2 от Административнопроцесуалния кодекс и във връзка с осъществяване на професионално образование по професията
У Т В Ъ Р Ж Д А В А М

Учебна програма за специфична професионална подготовка по учебния предмет „Микрофонна и студийна техника“ за специалност: код 2120303 „Поп и джаз пеене”, от професия: код 212030 „Музикант-вокалист” от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.

Учебната програма влиза в сила от учебната 2021/2022 година.

СОФИЯ, 2021 г.
I. ОБЩО ПРЕДСТАВЯНЕ НА ПРОГРАМАТА:
Учебната програма е предназначена за специфична професионална подготовка по учебен предмет микрофонна и студийна техника за ученици от 9 клас в училищата по изкуствата. В учебната програма е включен материал, с овладяването на който се цели учениците да придобият основни вокално-изпълнителски умения,  навици за солово и ансамблово изпълнение на вокални произведения от различни жанрове. 

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
 
Главните задачи, към които е насочена програмата са:

- затвърждаване  на правилна постановка по време на пеене;
- запознаване с различните видове микрофони и специфични особености при тяхното използване;
-култивиране на умения за правилно звукоизвличане, дишане, дикция и артикулация при работа с микрофон;
-усвояване и прилагане на специфични вокално-изразни средства при пеене с микрофон;
- изграждане на слухови умения за самоконтрол при пеене с микрофон.


III. РАЗПРЕДЕЛЕНИЕ НА УЧЕБНОТО ВРЕМЕ
IХ клас - 36 учебни седмици х 1 учебни часа = 36 учебни часа годишно.

IV. КРАТКИ МЕТОДИЧЕСКИ ИЗИСКВАНИЯ
Настоящата програма дава основни насоки, необходими за изграждане на специфични умения на младите вокалисти.  Подготовката  по студийна и микрофонна техника е един от определящите фактори за пълноценна изява на вокалиста.  Ученикът трябва да има изградени умения за  правилно и пълноценно използване на микрофона, като средство за подпомагане на вокалната техника. Овладяването на техниката на пеене с микрофон изисква ежедневна практика и познаване на качествата на микрофона. Първоначално певецът трябва да свикне да чува собствения си глас през микрофона, за да го контролира. Произведеният звук е усилен, като с това увеличава и разкрива всички грешки и недостатъци – неправилна дикция, неизравнен гласов диапазон, неточна интонация, липса на динамика. Това означава повишено  изискване към пеенето от страна на изпълнителя. Техниката не подобрява гласа. Педагогът трябва да възпита умения  всеки изпълнител  да разграничава правилата, които помагат за добро звучене и тези, които е желателно да избягва с оглед индивидуалните качества на гласа.
Препоръчително е демонстрационният репертоар в часовете по студийна и микрофонна техника да включва различни по жанр и характер песни, на различни езици. Затвърждаването и надграждането на умения за солово, ансамблово пеене и сценично поведение са неразделен компонент от подготовката за работа с микрофон.
Структурата на учебното съдържание е по теми. За всяка тема в програмата, учителят сам разпределя броя на часовете, предвидени по учебен план, в зависимост от степента на индивидуалната вокална подготовка на учениците и изучавания от тях технически и художествен материал. Настоящата програма е базова, пряко свързана с учебната програма за професионална подготовка по учебна практика и не ограничава инициативата на преподавателя за използването и на друг материал.
Начин на оценяване: 
Годишна оценки се формират от учителя въз основа на текущите оценки.

V. УЧЕБНО СЪДЪРЖАНИЕ
	
№ по ред
	
НАИМЕНОВАНИЕ НА ТЕМАТА

	1.
	Честота, звукова честота, ултразвук, честота в музиката.

	2.
	Звукова вълна,скорост на разпространение.

	3.
	Що е микрофон?  Устройство и основни принципи на използване.

	4.
	Видове микрофони.

	4.1
	Динамичен микрофон.

	4.2
	Кондензаторен микрофон.

	4.3
	Лентов микрофон.

	4.4
	Кристален (пиезоелектричен) микрофон.

	5.
	Видове микрофони от акустична гледна точка.

	6.
	Специфика на вокалната техника при използване на различните видове микрофони.

	6.1
	Стойка.

	6.2
	Дишане.

	6.3
	Опора и атака на тона.

	6.4
	Оформяне на тоновете на средния и гръдния регистър.

	6.5
	Образуване на съгласните.

	6.6
	Образуване и значение на вокалите  (гласните).

	6.7
	Щрихи при пеене с микрофон.

	6.8
	Вибрато.

	6.9
	Украшения.

	6.10
	Динамика.

	7.
	Сценично поведение при пеене с микрофон.

	8.
	Избор на микрофон за конкретен глас

	8.1
	 Пеене с микрофон при солово изпълнение. 

	8.2
	Пеене с микрофон при ансамблово изпълнение.

	9.
	Микрофония.

	10.
	Резонанс.

	11.
	Реверберация.

	12.
	Насоченост на микрофоните.

	12.1
	Кардиоидна насоченост.

	12.2
	Химеркардиоидна насоченост.

	12.3
	Омнидиректна насоченост.

	13.
	Proximity ефект – ефект на близост.

	14.
	Пеене с микрофон  при концертно изпълнение.

	15.
	Пеене с микрофон при звукозапис.

	16.
	Видове микрофони в зависимост от приложението: безжичен и контактен.

	17.
	Видове микрофони в зависимост от приложението: ларингофон, стерео микрофон.

	18.
	Аксесоари за микрофоните – ветробран, П-филтър, държач, стойка.

	19.
	Стерео-микрофонни техники – разположение на микрофоните за осигуряване на добра звукова картина.

	20.
	Теоретично и практическо запознаване с някои микрофони на фирмите: Neumann, Sure, AKG и др.

VI. ОЧАКВАНИ РЕЗУЛТАТИ
    В резултат на обучението учениците трябва да притежават следните компетенции:
- познания за различните видове микрофони и специфични особености при тяхното използване;
- умения за правилно звукоизвличане, дишане, дикция и артикулация при работа с микрофон;
- умения за ползване на микрофонна техника на сцена и в звукозаписно студио;
- слухови умения за самоконтрол при пеене с микрофон;

